ming030890/wiki-yue-high-quality huggingface dataset:
姆茨赫塔-姆季阿涅季州

姆茨赫塔-姆季阿涅季州（მცხეთა-მთიანეთის მხარე）係格魯吉亞一個州，喺東部地區。面積6,785平方公里，人口94,573（2014年）。首府姆茨赫塔。
姆韋魯湖

姆韋魯湖，係非洲東南面嘅湖，喺贊比亞同剛果民主共和國之間，面積有5,120平方公里。
姊妹淘

《姊妹淘》（英文：All Things Girl）係香港電視廣播有限公司嘅潮流資訊節目，而家已經製作到第七輯。呢個節目每集都講女人嘢，譬如修甲、瘦身、護膚、化妝、兩性關係。

各輯一覽
節目已經製作到第七輯。不過無綫電視網站將第二到五輯嘅內容擺埋一齊（英文：All Things Girl 2，中文名依然叫《姊妹淘》），又將第六到七輯嘅內容擺埋一齊（英文：All Things Girl 2019，中文名依然叫《姊妹淘》）。
姆貝亞區

姆貝亞區係坦桑尼亞嘅一個區，喺國土西南部，首府姆貝亞。
姊妹們的國際市場

《姊妹們的國際市場》（英文：International Markets for Sisters）係香港MakerVille製作嘅真人騷節目，由黃正宜、余德丞主持，固定嘉賓何洛瑤、李昭南、王嘉盈、陳海寧、馬曉晴（Maisy），2022年10月10號到10月28號逢禮拜一到五 22:30－23:00 喺香港電視娛樂ViuTV播。節目搵咗日本、法國、泰國等地嘅外國男仔，介紹畀嘉賓體驗下同外國男仔約會。
土木堡之變

土木堡之變，又叫土木之役、己巳之變。發生喺明朝正統十四年（1449年）土木堡（今日河北省張家口懷來縣），事件中明英宗朱祁鎮北征瓦剌戰敗被俘擄，令明朝由盛轉衰。
土木工程拓展署

土木工程拓展署係香港特別行政區政府一部門，2004年7月改組而成。現任署理署長係方學誠太平紳士。

簡介
2004年7月，土木工程署同拓展署合併，成為新嘅土木工程拓展署。

組織結構
土木工程拓展署設有一個總部、兩個功能分處（土木工程處、土力工程處）同埋個五分區拓展處（可持續大嶼辦事處、東拓展處、南拓展處、西拓展處以及北拓展處）。
土星獎

土星獎（Saturn Award）係一個專門頒俾科幻、奇幻同恐怖電影同電視劇嘅獎。
土木工程

土木工程係工程學嘅一個分支，負責設計、起、同埋維修人類生活嘅地方。土木工程整嘅嘢包括土地、樓宇、港口、路、橋等等基礎建設，亦負責供水、排污、排洪同埋環境管理以確保城市同村莊適合人類居住，而且能夠提供生活必需品。
正因為土木工程涉及成個建成環境，所以土木工程嘅學科同行業範圍好闊，包函好多唔同工種，下轄唔少專科。主要專科包括土力工程、結構工程、水利工程、環境工程同建築工程。土木工程同建築學、規劃、測量有密切聯繫，但一般睇成唔同行業，不過亦有行內人覺得呢啲行業應該合併成一個建成環境專業。
從事土木工程嘅專業人士叫土木工程師。

歷史
萬里長城慕田峪
土木工程呢樣嘢，自從人類由遊牧民族變成定居嘅群體開始就有。人類起樓、修橋起路嘅痕跡可以追溯到舊石器時代。古埃及、古印度、美索不達米亞全部都喺人類開始定居嘅時候就發展咗建築技術。漢字文化圈方面就有大禹治水同萬里長城等等嘅大型建設。直至歐洲中世紀，工程師、建築師同工匠之間並無清楚嘅分界。
現代土木工程學追溯自十七世紀歐洲。現代工程學相比起古代工匠做嘅嘢，最大分別就係現代工程學會用計量嘅方法嚟設計。意大利嘅伽利略用數學公式表達樑嘅設計理論；英國嘅牛頓繼而發展力學。法國嘅納維再改良佢哋嘅理論，成為今日結構工程學嘅基礎。英文同法文叫「土木工程」做「民事工程」（英文：civil engineering、法文：génie civil），因為土木工程起嘅路、橋、水塘等等多數係民用建築，傳統上同軍事工程對立。
十九世紀以來，鋼筋石屎興起，煉鋼技術又越嚟越精湛，令到鋼同埋石屎成為土木工程最常用嘅結構材料。電腦近年普及，帶挈電腦輔助設計嘅發展，使到畫圖同埋修改設計嘅工序越來越簡單。電腦嘅計算能力越來越勁，令土木工程師可以用有限元素法去分析同設計形狀複雜嘅建築，唔再俾基本幾何形狀局限。

分支
土木工程可以按學術範疇大致分成四個專業：結構工程、岩土工程、環境工程、同埋建設工程。另外又按應用範疇分成唔同嘅專業，例如海事工程、地震工程、交通工程、水利工程等。

結構工程
結構工程利用結構設計同結構分析嘅方法去設計各種嘅設構，例如橋、屋、鑽油台等等。佢哋用嘅方法建基於力學，基本上就係由一個建築物需要承載嘅力諗起，然後搵啱嘅物料同大細去將啲力傳去一個穩陣嘅地基。

岩土工程
岩土工程專責處理泥同石，諗點樣用佢嘅力學嚟承載建築物。故此岩土工程有時又叫做土力學或者土力工程。岩土工程負責處理地基、隧道、路基、地牢，同埋其他人造建築物需要接觸天然泥石嘅地方。

環境工程
環境工程負責處理人造結構同埋大自然之間嘅互動，尤其是風同水。環境工程師要處理樓宇點通風、點供水，一條村點排洪，一個新市鎮點做生態保育等等嘅技術問題。

建設工程
好多土木工程分支都聚焦喺「起乜」同埋「夠唔夠力」嘅問題度，而唔係處理「點起」。建設工程就專諗一幢建築物究竟起緊嘅時候點算，要用咩次序起，地盤出入應該點安排，需要點樣嘅物流支援，同埋要用乜嘢臨時工事。建設工程可以話係土木工程嘅分支，但佢哋用嘅技術其實更接近製造工程同運籌學。

專業資格
土木工程係一個專業，喺世界大部分地方都受政府同埋專業工會監管。土木工程師嘅專業訓練一般由大學學位開始，學生會喺大學度學工程理論，並需要去地盤或者設計寫字樓實習。大學畢業之後，新晉工程師要喺工程機構返工，吸取經驗，再考專業資格。入行條件同埋監管程度視乎地區而異。
土星火箭

土星火箭係美國1950年代開始研發嘅運載火箭系列，初頭係為咗將軍用人造衛星射上太空而研發，後尾將個用途改咗做載太空船，更做咗阿波羅計劃嘅重要角色，負責將載人嘅阿波羅太空船射上太空。
土星火箭出過三代：土星1A號、土星1B號同土星5號。
土星環

土星環係土星嘅環，亦都係太陽系行星嘅行星環入面最突出同明顯嘅。
土星環由好多小顆粒組成，大細由微米去到米都有，而呢啲顆粒圍繞土星運行。佢哋主要由水冰組成，夾雜住一啲岩石成分。
雖然環嘅反射增加咗土星嘅亮度，但喺地球仍然用唔倒肉眼睇佢哋。喺1610年，伽利略用望遠鏡觀察土星，即使佢睇唔清土星環實際係點，但佢仍然成為第一個觀察土星環嘅人。1655年，惠更斯係第一個將土星環描述做圍住土星嘅盤狀物嘅人。

早期觀察
伽利略寫畀Cosimo II de' Medici（英文：Cosimo II de' Medici, Grand Duke of Tuscany）嗰封信
1610年，伽利略係第一個用佢嘅望遠鏡觀察土星環嘅人，但無法識別佢哋，佢喺寫畀Cosimo II de' Medici（英文：Cosimo II de' Medici, Grand Duke of Tuscany）封信入面話：「土星唔係得一件，而係由三個部分組成，呢啲部分幾乎相互接觸，彼此冇相對嘅運動，將佢哋連埋一齊，會形成一條同黃道平行嘅線，而且中間（土星本身）比兩面環大三倍」佢仲將呢啲環當做土星嘅耳仔。1612年，土星環以側面對住地球，伽利略睇唔倒環，佢好困惑，仲話「土星吞咗佢個仔？」。喺1613年，伽利略又睇到環，令佢更加困惑。
1655年，惠更斯用佢更好嘅望遠鏡觀測到完整嘅土星環，發表咗個字謎：aaaaaaa­ccccc­deeeeeg­hiiiiiii­llllmm­nnnnnnnnn­oooopp­qrrs­tttttuuuuu，三年後，佢透露字謎係噉解：Annuto cingitur、tenui、plano、nusquam coherente、ad eclipticam inclinato（土星被一個薄同平坦嘅環環繞着，冇掂到任何地方，仲對黃道傾斜）。

後來發展
1675年，卡西尼確定土星環由好多小環組成，中間有縫，其中最明顯嘅環縫喺冇耐之後被命名為卡西尼環縫。卡西尼環縫喺A環同B環之間，寬度有4800 公里。
1787年，拉普拉斯證明土星環唔係由均勻嘅實心環組成，仲認為呢啲環係由好多固體小環組成。
1859年，占士麥士維證明土星環唔係固體，如果係固體，會因為唔穩定而碎裂。佢話環係由好多小顆粒組成，每個都獨立噉環繞著土星。透過光譜學嘅研究，Lick Observatory嘅占士基勒喺1895年證實咗占士麥士維嘅學說。
喺1979年9月、1980年11月、1981年8月同2004年7月，分別有四艘太空船去到土星附近觀察到土星環，佢哋分別係先鋒11號、航行者1號、航行者2號同卡西尼號。先鋒11號喺1979年9月最接近土星，距離土星20,900公里，並發現咗F環。航行者1號喺1980年11月最近土星，離土星64,200公里，一個唔成功嘅光偏振儀令航行者1號無法以計劃好嘅解像度觀察土星環，但航行者1號影嘅相畀咗環嘅細節，仲發現咗G環。航行者2號喺1981年8月以41,000公里嘅距離最近土星，航行者2號運作倒嘅光偏振儀令佢可以更好咁觀察土星環，仲發現咗好多小環。卡西尼號喺2004年7月進入土星軌道，佢嘅圖像係到而家為止最詳細嘅圖像，並發現咗更多小環。

物理性質
密集嘅主要環帶從赤道上方7000公里延伸到80,000公里，但估計佢嘅厚度只有10米，並且99.9%都係冰，仲參雜着少少雜質，好似有機化合物托林或矽酸鹽。主要環帶入面嘅顆粒大細由1厘米去到10米都有。
土星環入面有好多縫隙，有啲因為土星嘅衛星同土星環軌道共振引起嘅，有啲仲未知道成因。
卡西尼號嘅數據話土星環有自己嘅大氣層，獨立於行星本身嘅大氣層。大氣入面有氧分子（O2），由太陽紫外線同土星環嘅冰相互作用而產生。

環
2007年5月9號由卡西尼號嘅小角度攝影機影嘅影像，由左至右依序為D、C、B、卡西尼環縫、A同F環。
環係由佢哋被發現嘅順序按字母順序命名，A同B環喺1675年被卡西尼發現，C環喺1850年由 William Cranch Bond 同佢個仔 George Phillips Bond 發現，D環由 Nikolai P. Barabachov 同 B. Semejkin 喺1933年發現，E環喺1967年被 Walter A. Feibelman 發現，而兩艘太空船先鋒11號同航行者2號分別喺1979年同1980年分別發現咗F同G環。
從土星延伸出去嘅主要環係C，B，A環，而卡西尼環縫將A同B環分開。D環好微弱，離土星最近。狹窄嘅F環喺A環外面。而G同E環就更微弱。呢啲環都有大量結構，一啲同土星衛星擾動有關，但有好多解釋唔倒。
孝明天皇

孝明天皇（1831年7月22號—1867年1月30號），原名統仁（日文：統仁／おさひと Osahito），乳名熙宮（日文：煕宮／ひろのみや Hiro no miya），係日本第121代天皇，老豆係仁孝天皇，1846年到1867年在位。佢死之後，由佢個二仔繼位，即係明治天皇。
佢嘅生育能力好有問題，生咗六個仔女，淨係得二仔睦仁生存到落嚟。所以佢畀人懷疑睦仁之所以生育成問題係遺傳咗佢。
孟丹珏

孟丹珏（Daisy Meng，1988年10月18號—）係中國大陸女電影演員，曾經喺香港做過模特兒。佢本身係浙江杭州人，杭州師範大學畢業（播音主持專業），2012年代表浙江參選香港嘅亞洲小姐，雖然落選，但都留喺香港發展過一段時間。佢2018年5月底簽為無綫電視基本藝人合約，做國語娛樂新聞主播，8月結束合約。
孟亨利

孟亨利（英文：Henry Mong或Mong HenryLi）係美國外科醫生，奉教會之命嚟到中國，建立同管理多間醫院。
1907年，美國長老教會喺廣東饒平黃岡起咗真道醫院，並由孟亨利管理。
1922年奉基督教長老教會之命嚟到中國，喺鎮江建立醫院，即係今日嘅鎮江市第一人民醫院。
1924年，做鎮江市紅十字會醫士會會長。
孝義

孝義係中國山西呂梁一個縣級市，總面積948平方公里，人口47萬。
孝靈天皇

孝靈天皇（前342年—前215年），係傳說日本第7代天皇，前290年到前215年在位。
孝淵

孝淵（粵拼：haau3 jyun1，韓文：효연，1989年9月22號—），原名金孝淵（gam1 haau3 jyun1，김효연），係韓國女子組合少女時代嘅成員之一，喺2007年8月5號以女子組合少女時代正式出道，擔任主舞同主rapper。孝淵喺韓國仁川廣域市出世。佢因為擅長多種舞蹈，所以被稱為"Dancing Queen"。
孝經

《孝經》係儒家十三經入面篇幅最短嘅書，專講孝道，傳說係孔子寫，後世學者就覺得係秦漢時期成書。
孝親房

孝親房係一個房屋間隔同裝修嘅用詞，喺台灣比較常見，一般係指一間屋或者註冊單位入面，主人預留畀自己年長父母嘅房。
定指

定指（英文：definiteness）係文法上嘅一個概念。
文法定指區分咗特定語境（限定名詞短語）當中限定嘅指稱對象或者涵義與不定嘅（不定名詞短語）。
定期存款

定期存款（英文：time deposit）係指存款戶事先約定存錢期限嘅一種銀行存款，期限完咗就攞得返本金同利息，而利息會高過活期存款。
定息債券

定息債券係債券其中一種分類，指有固定票面息率，到期之前每一期都會派一樣數目嘅利息，同浮息債券相對。
定慧寺

定慧寺（英文：Ting Wai Monastery），又叫定慧禪寺，係香港一佛寺，喺新界大埔，馬窩御𡶶豪園後面。一九二三年建寺，大埔各寺最早。

史
初名蘭若園，增秀和尚籌建。和尚俗姓黃，廣東開平人。廿二歲時，肇慶七星巖大覺寺剃度出家，之後北上求法，卅八歲到新界觀音山凌雲寺淨修。在港廣結善緣，識紳商名人。凌雲寺交通不便，善信擬另闢道場。凌雲寺住持妙參法師，其皈依弟子指引，大埔沿桃源洞一帶覓地建寺，最後馬窩山得現址，集資向政府買屋地萬呎，再獲批農地十餘萬呎。取靜寂之意，命名蘭若園，農地種菓樹，供養十方。
一九三四年，蘭若園屋宇邊，建大雄寶殿，供奉釋迦牟尼、藥師佛同阿彌陀佛，化成當地佛教要地。一九六三年，蘭若園註冊為非牟利團體，改名定慧寺，寺院改成十方叢林，公開做四眾弟子修行辦道之所。定慧寺陸續增建，有三亭，左萬名鐘亭，中韋馱殿，右休憩亭。之後再增建普同塔同增公紀念堂等。一九八八年忍慧法師圓寂，家族捐出遺産一百五十萬港圓，再得善信捐款，重修佛殿，一九九三年五月完工，七十周年紀念開光，耗資二百多萬圓。

醜聞
二〇一二年十月，報章揭發定慧寺住持釋智定，出家後同兩名內地和尚結婚，以幫兩人取得香港永久居民身分證，兼擅自挪用寺廟捐款。十月十一號，定慧寺董事翁靜晶，召開定慧寺有限公司會員大會，一致通過成立接管委員會，由立法會議員梁耀忠擔任召集人，同時邀請衍陽法師成為臨時住持。10月13號，翁靜晶召開記者會表示近六佰萬元嘅善款安全，將會交畀定慧寺新班子。定慧寺已聘請核數師核對定慧寺帳目，採取法律行動追討失款。
定母

定母（粵拼：ding6 mou5；中古漢語拼音：dengh）係中古漢語聲母，屬舌音嘅端組，係全濁聲母。呢個聲母接一、四等韻母，同二、三等澄母互補。下面係佢嘅例字。
一等二等三等四等

擬音
因爲大多數嘅漢語、域外方音、對音中，定母大多發/d/，所以學界一致同意將佢擬音爲/d/。但對於係咪送氣就有得拗，有話送，有話唔送，有話平送仄唔送，有話無所謂。

上古來源
大部分學者都認爲定母字來自上古音嘅/d/音，呢個音喺上古音到中古音嘅演變好穩定。

喺粵語嘅演變
定母喺現代粵語清化，平仄送氣狀況各片粵語唔同，喺廣府粵語，平聲送氣（t），仄聲唔送氣（d）。對聲調嘅影響係，定母字派入陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅t聲母來源自中古音嘅透、定二母，d聲母來源自中古陰嘅端、定二母。

喺吳語嘅演變
定母喺吳語存古，對應嘅吳拼係d。

喺普通話嘅演變
定母喺普通話同粵語一樣，清化，平送仄唔送，對應嘅普拼係d同t。

喺日文嘅演變
喺日文，吳音讀だ行（[d]／[d͡ʒ]／[d͡z]），漢音讀た行（[t]／[t͡ʃ]／[t͡s]）。

喺韓文嘅演變
喺韓文，定母清化，同端母一樣，一等韻嘅定母大多讀ㄷ（[t]），如唐讀당；少部分送氣，讀ㅌ（[tʰ]），如投讀투。四等韻嘅定母由於介音，令聲母塞擦化，變成ㅈ （[t͡ʃ]），如敵讀적。

喺越南文嘅演變
喺越南文，定母維持古音，讀đ（[ɗ]），聲調喺陽聲調。
定海區

定海區係中國浙江舟山一個市轄區，總面積569平方公里，人口37萬。
定武

定武係南明皇帝朱本鉝嘅年號，相當於公元1646年到1664年，前後總共18年。
定理

定理（英文：theorem），或者叫數學定理，係數學上面一啲命題，已經有數學證明去證實，唔再係猜想。
孫昊永

孫昊永，係大韓民國嘅一個男藝人同埋歌手。
孫智敏

孫智敏，香港親中派工聯會政治人，曾經係工聯會油尖旺地區服務處主任。

政治立場
佢係親中派嘅成員，曾經公開讚揚習主席，話佢嘅七一講話給予香港無比信心。

選舉經歷
喺政府大幅度削減直選議席同排除民主派參選嘅2023年香港區議會選舉，孫智敏曾經參選地區委員會界別（油尖旺），攞到145票，成功當選。
孫曉賢

孫曉賢（英文：Kendy Suen；1986年3月10號—）係香港歌唱組合Robynn & Kendy成員，喺英國倫敦政治經濟學院經濟學畢業，原名孫曉慧。

派台歌成績
註：以組合嘅派台歌，請睇Robynn & Kendy。
（*）喺榜上
（-）未能上榜
（×）冇派去該台
（(1)）兩週冠軍
孫文家族

孫文家族係指中華民國國父孫文嘅家族，曾經係一個政治大家族，同宋嘉澍家族、蔣中正家族有關係。
壁

牆，同壁類似，牆原意為穀倉之圍，有麥字。
九龍壁
照壁
面壁
墳塚

墳塚（英文：tumulus / barrow / burial mound）係指喺一座墳墓上面堆起嘅一大嚿泥土，令到座墳墓望落似個細山丘噉，通常係用嚟葬一啲身份高貴嘅人。
喺古代，由歐洲至中東都成日見到墳塚，例如英格蘭就出名多墳塚遺跡。
墳墓

墳墓（Grave），又叫墳或者墓，係人死後葬嘅地方。下葬之前通常都有一場葬禮。除咗人類嘅墳墓之外，都有動物嘅墳墓。
而有陣時，墳墓下隱含著啲重要線索，以供考古學家研究某時代嘅生活與文化。喺某啲宗教，信徒認為只有將死者埋葬，先可以保存屍體，令靈魂得以生存。
維基同享有多媒體嘅嘢：Graves
墾利區

墾利區係中國山東東營一個市轄區，總面積2204平方公里，人口21萬。
墳場

墳場，又叫墓園，係安葬死者遺體或骨灰嘅地方，會為先人起一個墳墓畀後人拜祭。
墳洲

墳洲（英文：Fun Chau）係香港新界北區嘅一個島，喺吉澳海，島上面冇人住。
平岡將豪

平岡將豪（1995年5月12號—）係日本足球員，司職前鋒，效力過長野帕塞羅，沼津青藍，及Iwaki FC。
平岡鎮

平岡鎮（粵拼：ping4 gong1 zan3）係中國廣東陽江轄下嘅一個鎮，喺江城區西邊。
平岡康裕

平岡康裕（1986年5月23號—）係日本足球員，司職後衞，效力仙台七夕。
平岡翼

平岡翼（1996年2月23號—）係日本足球員，司職中場，效力FC東京。
平島崇

平島崇（1982年2月3號—）係日本足球員，司職後衞，效力過福岡黃蜂，京都不死鳥，大阪櫻花，德島漩渦，及長野帕塞羅。
平岡宏章

平岡宏章（1969年9月2號—）係日本足球員，司職後衞，效力過清水心跳，札幌岡薩多，及新潟天鵝。
平岡直起

平岡直起（1973年5月24號—）係日本足球員，司職中場，效力過大阪飛腳，名古屋八鯨，清水心跳，及FC岐阜。
平岡靖成

平岡靖成（1972年3月13號—）係日本足球員，司職後衞，效力過大塚製薬，京都不死鳥，大分三神，名古屋八鯨，及大宮松鼠。
大森日雅

大森日雅 ，係日本嘅一個女藝人同埋配音員。
大森理生

大森理生（2002年7月21號—）係日本足球員，打後衞位置，效力FC東京。
大森晃太郎

大森晃太郎（1992年4月28號—）係日本足球員，司職中場，效力神戶勝利船。
大森由紀

大森由紀 ，係日本嘅一個女藝人同埋配音員。
大槻優平

大槻優平（1988年5月6號—）係日本足球員，司職中場，效力金澤薩維根。
大森征之

大森征之（1976年11月9號—）係日本足球員，司職中場，效力過廣島三箭，鳥棲砂岩，及名古屋鯨魚。
大森章督

大森章督，係日本嘅一個男配音員。

配音作品一覽
呢個表唔完整，歡迎加料。
大業

大業係隋煬帝楊廣嘅年號，相當於公元605年到618年，前後總共14年。
宋妮娜

宋妮娜（1980年4月7號—）係中華人民共和國女子排球員。
宋安東

宋安東（1997年1月31號—）係中華人民共和國一位冰球員。
宋安東1997年喺北京出世，9歲嗰陣帶領北京少年虎仔隊喺加拿大首都渥太華贏得貝爾首都杯（英文：Bell Capital Cup），之後先後移居加拿大同美國，一邊讀書一邊繼續打冰球。與此同時，佢亦都頻繁為中國18歲以下國家冰球隊出征。2015年北美國家冰球聯賽選秀大會上面，宋安東喺第六輪被紐約島民選中，成為國家冰球聯賽歷史上第一位被選中嘅中國球員。
宋婭彤

宋婭彤（英文：Sung Ya Tong，1996年5月24號—）係澳門女藝人，而家喺臺灣發展。

背景
宋婭彤喺澳門出世，所以佢識講廣東話。之後佢移居臺北市。2021年開始同無綫電視台灣製作中心合作，主持唔同嘅節目。
宋子文

宋子文 （英文：Tse-ven Soong，簡稱 T. V. Soong，1894年12月4號—1971年4月26號），廣東海南文昌人，上海出世。1925年做咗廣東革命政府財政廳長、國民政府財政部長:2630。1927年開始，做過國民政府財政部長、中央銀行總裁、行政院長、中國銀行董事長、最高經濟委員會主席、外交部長、駐美國特使、廣東省政府主席、中國國民黨中央執行委員會常務委員:2630。1949年去咗法國，後喺美國長住:2630。
1925年喺廣州嘅廣東省政府改組大會嘅宋子文（左一）。

屋企
老竇宋嘉澍係美南監理會（今衛理公會）嘅牧師同有錢佬，孫中山嘅革命支持者。大家姐宋靄齡（老公孔祥熙），二家姐宋慶齡（老公孫中山），細佬宋子良，細妹宋美齡（老公蔣中正）關係都幾好。
宋國

宋國係中國春秋同戰國時期一個諸侯國，國君姓子，開國國君係微子，國土喺河南商丘一帶，前286年畀齊國滅。
宋在喜

宋在喜，係大韓民國嘅一個男藝人同埋演員。
宜野座村

宜野座村（日文：宜野座村／ぎのざそん Ginoza son */?，琉球文：宜野座／ヂヌヂャ Zinuza）係日本沖繩縣國頭郡嘅一個村。
宜野灣

宜野灣（ぎのわん）係日本沖繩縣一市，人口約莫9萬。
宜都

宜都係中國湖北宜昌一個縣級市，總面積1357平方公里，人口39萬。
客

客（粵讀：haak³）係講寄居響人哋地方嘅人，唔係住響自己地方。就好似唐山就有客家人，寄居響粵閩兩省。
之後就引伸到，俾人請來作客嘅人，所以亦都叫賓客。之後再引伸到幫襯人生意嘅人。後兩者都係亦都叫做人客，北方就叫做客人。

生意上嘅客
内文：住客、乘客同顧客
以前去外地住客棧，叫人做客倌。家下除咗酒店，租屋之類生意，會叫人做住客或租客。物業管理公司都會個屋村嘅人做住客。
做揸車，揸船，揸飛機載人生意嘅人，會叫客做乘客。因為英文 passenger 亦都譯做乘客，所以唔係司機，坐響運輸工具上面嘅人都係乘客。
凡係幫襯生意嘅人，亦都叫做顧客，係書面語光顧嘅客嘅意思。因為英文流行，唔少人譯 customer 都會譯做顧客。

唔係生意嘅客
客因為係去人哋地方，相對來講，原本地方嘅做主。所以主客成日會拉埋來講，例如廣東話就有句『客家佔地主』。響聯賽裏面，自己地方比賽就叫主，去人地地方比賽就叫做客。
宜賓五糧液機場

宜賓五糧液機場（粵音：ji4 ban1 ng5 loeng4 jik6 gei1 coeng4）係喺中國四川嘅一個機場，喺2019年嗰陣起好兼且開放畀人用嚟搭飛機。
宜陽

宜陽係中國河南洛陽一個縣，總面積1651平方公里，人口67萬。
宜黃

宜黃係中國江西撫州一個縣，總面積1944平方公里，人口21萬。
天后站公共運輸交匯處

天后站公共運輸交匯處（英文：Tin Hau Station Public Transport Interchange）位於香港灣仔區銅鑼灣東部的港鐵港島綫天后站上蓋物業栢景臺地面，1989年開。
天后廟

天后廟（Tin Hau Temple）或者叫天妃宮、天妃廟、天后宮、天后祠、天后寺、媽祖廟、娘媽廟、聖母廟等，係供奉媽祖（天后）嘅地方，響福建、廣東同臺灣最多。而香港同澳門都靠近廣東，所以都有唔少天后廟。嚟拜嘅人，主要係爾帶靠海為生嘅唐人，祈求出海順利。所以，天后廟亦跟住爾班人，散布中國沿岸同埋東南亞等地。
媽祖相傳係福建莆田人，叫林默娘。大明封佢做天妃，大清就封佢做天后，水上人叫天后做阿禡。
福建、臺灣各天后廟有主次關係。而香港嘅天后廟互不隸屬，廟裡邊嘅天后分別係各村神祇，甚至本村天后誕開神功戲，會請隔籬村天后過來睇。
天后誕

天后誕，或者寫做天后𧩙、天后旦，又叫天后寶誕、馬祖誕、天后娘娘聖誕等，係天后嘅寶誕。嚮三月廿三舉行。天后誕係唔少唐人地方嘅大節，尤其係靠海為生嘅人，例如水上人咁。

南粵
民間信奉天后係護海女神，漁民同疍家人信得最多，沿海沿江因而有唔少天后宮。每年三月二十三日係天后誕，各地有祭祀活動。如三水縣西南鎮及汕頭等地嘅天后廟，舊時每隔三、五年都會打醮、擺會。共和國後逐漸被廢，但重有唔少人去參拜。汕頭市信眾呢日多會炒麵條，買埋啲鹵鵝肉。南澳島嘅漁民崇奉媽祖，呢日家家戶戶就會做媽生，唔出海，聚埋廟前睇大戲。

廣州
舊俗廣州疍家人係會過呢個大節，村入邊有天后廟嘅都會打醮慶賀。舊日河南（海珠區）沙園一帶最墟冚，迎神出遊時好鬼多人。呢個鄉雖冇天后廟，但有天后像。每年誕前必求神問杯，占卜到邊個街就送神像去渠度嘅公所或祠堂供奉。誕日一迎一送，各街都會出儀仗、樂手，或舞獅舞龍，去各村度巡行。各村當其時會喺村口、祠堂備好祭品迎神駕。各家亦會擺埋香花祭品，等到天后像經過陣就燒爆竹。一連三日做神功戲，訪客亦住埋三日，慶賀一番。

香港
天后誕一般慶祝程序由天后誕嘅前夕開始，嚮傍晚開始還神、還花炮；子時過後各村村代表會嚮天后廟上頭炷香、拜神，然後有一啲儀式好似『喊禮』、『讀祝文』等。喺天后誕正日，各花炮會龍獅隊同表演團體喺天后廟前面集合。喺慶祝表演完後，龍獅隊會繼續去天后廟參神。最後，舉行隆重嘅抽炮儀式。
由於香港以前係漁村，而相傳天后會保佑他們海上平安，所以天后係香港同南中國沿岸省份常見供奉嘅神靈。每年天后寶誕都有好多善男信女匯集到各個天后廟慶祝。香港至今最少有40座天后廟，當中最古老嘅就係建於公元1266年嘅天后廟有西貢嘅佛堂門大廟。每年嘅天后誕會有多至5萬名信眾參拜，有啲賀誕人士會喺帆船同駁船上掛滿色彩繽紛嘅旗幟。元朗嘅大樹下天后廟又係好出名嘅，每年元朗嘅漁民團體、體育會、宗親會等會派出飄色、樂手同其他表演者參加會景巡遊至天后廟。
嚮天后誕慶典眾多嘅傳統活動中，「抽花炮」可算係最有特色。香港掌故家蕭國健博士表示，一般花炮共設三十座，當中「第三炮」除咗象徵「丁財兩旺」，重據講係最靈嘅一個，所以有「炮王」稱號。另外，據講以往曾有兩名村代表同時搶到「第一炮」，後來為咗平息風波，特設「第一壹炮」作為抽用，而「第一炮」就成為鎮壇副炮。
天后誕時，村民除咗舞龍舞獅、朝拜天后、出會、巡遊外，還舉行盛大嘅盆菜宴。盆菜係香港獨特嘅傳統菜式。傳統盆菜以木盆盛載，材料就一層疊一層嘅排放。不過，為咗可以食到熱騰騰嘅盆菜，現今盛載嘅器皿都以銅盆同梓盆代替笨重嘅木盆。
天后廟道

天后廟道（英文：Tin Hau Temple Road）係香港天后到寶馬山一條馬路，由英皇道、銅鑼灣道、高士威道交界開始，另一邊係掘頭路。街名係嚟自銅鑼灣天后廟。
天后宮風水廣場

天后宮風水廣場，香港公園之一，遊樂場之一，喺大埔汀角路，大埔舊墟對面，英文叫Tin Hau Temple Fung Shui Square。行政上歸大埔區。設施有硬地球場，以及七人足球場。
依處係擺年宵嘅地方。對面有大埔天后宮，神功戲亦喺依處。
廣安站

廣安站係中國襄渝鐵路嘅火車站，喺四川廣安前鋒區，1975年啟用。
宋鍾鎬

宋鍾鎬，係大韓民國嘅一個男藝人同埋演員。
宋站

宋站（粵拼：sung3 zaam6）係位於中國黑龍江綏化肇東宋站鎮嘅火車站，屬濱洲鐵路，由哈爾濱鐵路局大慶車務段管理。呢個站離哈爾濱站有96公里，而離滿洲里站重有839公里，係個四等站，乘客可以上落，喺1900年起好啟用。
宋站係中國站名最短嘅鐵路站，成個中國得呢個站用一隻字安名。車站嘅名源自呢度起站時，有個包工頭姓宋，於是就噉起名，而當地嘅宋站鎮就從站名度安名嘅。

站嘅利用
現時未有列車係以宋站做起始站或者終點站，但係有唔少嘅路線列車係以宋站去做中途站嘅。當中嘅列車係會以哈爾濱站、哈爾濱東站、哈爾濱西站、齊齊哈爾站、大慶西站、立志站、嫩江站等去做終點站。
宋英奎

宋英奎，係大韓民國嘅一個男藝人同埋演員。
宋襄公

宋襄公（—前637年），姓子名茲甫，係春秋時期宋國嘅君主，前650年到前637年在位。佢執政期間國勢大盛，《史記》將佢列入「春秋五霸」其中一位。
宋站鎮

宋站鎮（粵拼：sung3 zaam6 zan3）係中國黑龍江綏化肇東嘅鎮，位於肇東嘅西北部，離肇東以北30公里，離哈爾濱90公里，離大慶60公里。轄區面積281 km²，其中有14.5萬畝耕地、22萬畝草原、2.6萬畝林地。呢個鎮轄有八條行政村，64個自然屯，有9600戶居民共計四萬兩千人，其中勞動人口1.9萬人，鎮墟所在有5000戶居民共2.2萬人。

名
宋站鎮嘅名來源自濱洲鐵路設喺當地嘅站宋站。呢個站係中國站名最短嘅火車站，成個中國得佢用一隻字起名。車站嘅名源自呢度起站時，有個包工頭姓宋，於是就噉樣起名。後來呢個站週邊形成個鎮，鎮名就從站名度來。
喺交通上，呢度除咗有濱洲鐵路，重有301國道、哈大高速公路穿過。

史
滿洲國時期，呢度形成咗宋村。1945年東北光復後呢度歸肇東縣第七區管轄，係區府駐地。1948年春天第七區改爲宋站區。1951年9月設宋站鎮，屬第七區。1956年3月改爲縣直轄。1958年9月，宣化、瑞光兩個鄉併入，兼改名做宋站人民公社。1961年初，劃出部份成立宣化公社。1984年3月宋站由公社恢復爲鎮。

經濟
宋站鎮係肇東北部四鄉鎮五場（尚家、宣化、安民、青龍畜牧場、實驗林場、東風林場、四方山軍馬場、縣社繁殖場）嘅商品集散地。呢個鎮奶牛業發達，有百年奶牛業歷史，2012年有3200戶奶牛養殖戶，佔總農戶60%，群體單產鮮奶達五噸以上。2012年GDP爲26.89億元人民幣，其中牧業有8.7億元。

政區
宋站管轄嘅村有8個。
村：鐵西、曉光、共榮、樂業、瑞光、合勝、萬發、宋站

地名釋義、沿革
※可查中國國家地名信息庫。
鐵西（tit3 sai1）
地名意思係話佢喺濱洲鐵路嘅西面。
1947年土改後先成立嘅行政村，初時名叫四合（sei3 hap6）；1958年公社化時改成管理區，1960年改成大隊，1980年地名普查時改地名做鐵西；1984年改成村委會。
曉光（hiu2 gwong1）
中共建制後，初時歸萬發村管，叫宋站二村（sung3 zaam6 ji6 cyun1）；1958年做咗宋站人民公社嘅曉光生產大隊；1984年改成村委會，2001年龍泉村併入曉光。2009年時呢度搞咗個曉光新區，係申報咗省級新農村建設示範村嘅產物。
共榮（gung6 wing4）
呢度原本分別係兩條村：東珍珠、西珍珠，以侯家屯河做界線。後來兩村合一，以「大家一齊旺」嘅意思改名成共榮。
中共建制後，呢度一部分屬宋站區，一部分屬安民區，1956年合併成四合鄉；1958年改成公社嘅共榮大隊；1984年改成村委會。
樂業（lok6 jip6）
村名顧名思義就係「安居樂業」噉解。
原名叫三星（saam1 sing1），喺1980年改成家下嘅名。2000年榮生村併入樂業。
瑞光（seoi6 gwong1）
1931年開村，當時佢係日本滿蒙開拓團強佔嘅土地，原本係條日本人村。中國光復東北後，呢度改名叫瑞光，表示「光復國土」嘅意思，亦起來攞番個「吉祥之光」嘅意頭。
中共建制後，屬肇東縣第七區嘅八村，1956年併村劃鄉，變成宋站區嘅瑞光鄉；1958年改成大隊；1984年改成村委會。2002年新光村併入瑞光。
合勝（hap6 sing3）
顧名思義就係「一齊贏」噉解。
中共建制後，屬第七區嘅九村，1958年改成宋站公社嘅合勝大隊；1984年改成村委會；2001年同興村併入合勝。
萬發（maan6 faat3）
村名意思係「村民子孫永世萬代都富裕發達」噉解。
呢度有東西兩個部分。東萬發屯（dung1 maan6 faat3 tyun4）喺1910年由何氏開村，佢開咗間粉坊，所以初時叫何家粉房（ho4 gaa1 fan2 fong4）；西萬發屯（sai1 maan6 faat3 tyun4）喺1910年由張氏開村。
中共建制後，呢度一部分屬宋站區（東、西兩部分嘅萬發屯都屬呢區），一部分屬安民區；1956年屬四合鄉；1958年做咗宋站公社嘅萬發大隊；1970年萬發大隊拆成兩支：萬發、新豐（san1 fung1）；1984年一齊改村委會；之後直到2002年新豐先至併入返萬發。
宋站（sung3 zaam6）
跟咗火車站宋站嘅名。
中共建制後，屬肇東縣第七區；1956年設宋站村；1958年改成大隊；1984年恢復爲村；2002年車站村併入宋站村。
屏東線

屏東線，係臺灣鐵路管理局嘅鐵路線，屬西部幹線一部份，1941年12月15號通車。鐵路由高雄去到屏東枋寮，長61.3公里，設18個站。
屏東縣

屏東縣係臺灣最南邊嘅縣，面積2775 km2，人口約莫87萬，下轄1市、3鎮、29鄉，縣治喺屏東市。面向南中國海，同菲律賓隔住條巴士海峽，地處熱帶地區，富有熱帶嘅風情，屏東原住民同菲律賓南島語系民族有深厚嘅血緣關係，兩地語言及傳統歌曲亦非常相似。現任民進黨主席蔡英文、現任民進黨祕書長蘇嘉全同埋前民進黨主席蘇貞昌都係屏東客家人。
屏東縣嘅最南端係鵝鑾鼻，亦係臺灣嘅最南端，嗰度有個鵝鑾鼻公園，裏度有個21.4米高嘅鵝鑾鼻燈塔同日治時期豎立嘅「台灣八景鵝鑾鼻」石碑。
屏風

屏風，係傢俬，係企板，可以遮風，亦可遮光，可以擋住出面目光。適合畀人喺後面做私人活動，例如換衫、沖涼、瞓覺咁。為咗令到屏風無咁單調，唔少會畫畫。
屏東機場線

屏東飛機場線係台灣屏東縣屏東市屏東站同屏東機場（空軍屏東基地）之間嘅軍用鐵路。依家呢條線已經停用。
屏柏里公園

屏柏里公園（英文：Ping Pak Lane Park）係香港一公園同遊樂場，喺元朗屏山屏柏里，行政上歸元朗區。設施有硬地球場、籃球場、排球場同七人足球場。
屐

屐係種鞋履，皆因用木做，所以又叫木屐，多數都整到似涼鞋或者拖鞋形狀。
屏邊

屏邊係中國雲南紅河一個苗族自治縣，總面積1905平方公里，人口15萬。
屏風山

屏風山（Ping Fung Shan）係香港嘅山，海拔高529米，喺大埔區、北區，附近範圍劃咗入八仙嶺郊野公園。
屏風樓

屏風樓呢個概念係由環保團體 長春社提出[未記出處或冇根據]，指響人口密集、土地有限嘅城市入面，好多幢逼埋一齊嘅摩天大廈。屏風樓好似屏風噉擋住啲光線，阻住空氣流通，令到氣溫颷高，加劇當地嘅空氣污染，令到更多居民患呼吸病。屏風樓嘅出現係因為缺乏政府嘅城市規劃同埋監管，城市發展嗰陣，地產商為咗用盡啲貴地，新起嘅樓向高空發展，啲大廈形成咗屏風陣，搞到舊區變到好似盆地噉。喺香港，大圍、荃灣同深水埗都有呢個問題。
「屏風效應」係指啲樓起到好似天幕，阻住自然嘅風出入，搞到城市嘅空氣變差、「不見天日」、悶熱，影響附近居民嘅生活環境、空氣質素、景觀同自然光。

香港政府賣地嘅政策
自從1997年，香港政府賣咗88幅住宅地。環保觸覺調查咗44幅住宅甲類同埋乙類嘅地皮，睇下起好之後啲樓嘅樣，發現好多都有屏風樓嘅特徵，當中包括咗11個超級屏風屋苑，同埋7幅賣咗嘅地，佢哋即將會起屏風樓。
廣州市第40中學

廣州市第40中學（粵拼：gwong2 zau1 si5 dai6 se3 zung1 hok6／gwong2 zau1 si5 dai6 sei3 sap6 zung1 hok6）；佢係中國廣東省廣州市嘅其中一間中學，喺越秀區嘅海月街同海月後街之間嘅西北邊嗰度，隔籬冇幾遠就係雙清園。呢間學校喺1958年8月份成立，佢係一間3年初中全日制嘅中學。

校服色
廣州市第卌中學嘅校服，喺2015年1月9號影。
廣州市第卌中學嘅正門
呢間學校嘅主要校服顏色係　　呢種。

介紹
呢間學校嘅佔地面積有5929幾平方米，入面有語言實驗室、電子閱覽室、歷史室、地理園、舞蹈室、2間物理試驗室、化學試驗室、生物實驗室、勞技室、多媒體軟體製作室等38個教學協助工具室。另外重有2個籃球場、一個排球場同室內體育運動場響度。
廣州市第46中學

廣州市第46中學係中國廣東省廣州市嘅一間冇咗嘅中學，喺越秀區迴龍路4號之二。學校喺1963年成立，2003年因為同10中合併而消失。

史
1963年，學校喺白雲區嘉禾鶴邊村嘅煤礦舊址開辦。但開辦之後3年，由於文化大革命爆發，學校設備俾人猛咁揼爛，教育陷入全面癱瘓，直到1968年全面復課。1978年，由於教育局調整咗廣州一系列嘅市屬中學，話因46中喺鄉下地區，交通唔方便，負責生源同管理等方面有一定難度，結果喺1979年：學校從鶴邊搬到越秀區迴龍路小學入面。1981年秋，由於51中同74中取消咗，學生同老師冚唪唥去嗮46中繼續教學。2004年10月，受到教育局要整合教育資源影響，呢間學校同10中合併而變成高中部。雖然2013年8月轉成由3中新開嘅越秀區三中明德實驗學校，但2014年下半年交返畀10中繼續辦學。
廣州市第49中學

廣州市第49中學係中國廣東廣州嘅一間冇咗嘅公辦中學，位置喺海珠區寶崗大道730號（寶崗大道南近沙園路口嘅中石化加油站隔籬）。1964年開辦，2013年4月初而同廣州市江南中學（今日嘅廣州市江南外國語學校）合併而消失。

校服色
廣州49中停辦前，用過嘅全系列校服品種。
長袖：
衫：　　相間，上　下　；領　，袖口　帶兩條　線；膊頭位有兩條　線；正面同背面有鈍角V字形嘅分界；左右對稱。
褲：　，兩邊各帶兩條　嘅中等厚度線。
短袖：
衫：　　相間，左右對稱；領同袖口　，帶一條好幼嘅　線；正面同背面有鈍角V字形嘅分界；左右對稱。
褲：　，兩邊各帶兩條　嘅中等厚度線。
1992年9月到2009年6月間，學校曾經用過　，帶　嘅V字形圖案嘅校服品種。

史
學校喺1964年開辦，初期時係初級中學，1969年9月開始升級成完全中學，但1982年9月，高中部停辦而變成第二幼兒教育職業高級中學。直到2002年9月又宣佈停辦職高而變成初級中學。2013年4月初，因海珠區教育部門調整同擴大優質教育嘅輻射範圍，宣佈學校同廣州市江南中學（今日嘅廣州市江南外國語學校）合併而成為歷史。學校合併咗之後，原先49中在讀嘅學生喺2015年夏天全部消失嗮。
廣州市第41中學

廣州市第41中學係中國廣東省廣州市嘅一間中學，喺1958年開辦，位置喺海珠區工業大道北101號（樂峰廣場對面）。

校服色
長袖
衫：　　相間，左右對稱。領　，袖口　帶　　相間嘅邊。正面兩色之間有鈍角嘅V字分界，　區域入面有好多帶有唔係　就係　嘅「Guangzhou No. 41 Middle School」字樣。
褲：純　。
短袖
衫：　，左右對稱，有領有紐扣。領同袖口都係　帶些少　邊。兩個袖上邊都有　帶　斜條嘅花紋。
褲：　，兩邊有中等厚度嘅　線。
風褸
相間，上　下　，中間有　　相間嘅V字分水嶺。

史
學校喺1958年開辦，最初得初中辦，直到1969年先至畀開高中而變成一間完全中學。喺1999~2003年，學校從冇級別即刻提升到廣東省一級學校。2003年9月將沙園中學整埋入嚟。
廣州市第52中學

廣州市第52中學係中國廣東廣州冇咗嘅完全中學，喺海珠區怡樂路52號。學校1965年8月成立，2013年4月同廣州市綠翠中學合併後消失咗，今日係綠翠現代實驗學校嘅西校區。

史
學校喺1965年8月成立，初期喺新港西路120號（而家6中嘅所在地）啲校舍辦學。初期計劃搞廣州市第六技工學校，但嗰年因為太多中學生入學，加上廣州市區間間中學啲學生多到井噴而改成普通中學。雖然籌劃期間打算用「新港中學」嘅名，但最後流產咗，原校址變成嗰時啱成立無耐嘅新港路小學。
1969年2月俾海珠區革委會（今日嘅海珠區委會）政工組批准而成立黨支部，同年8月開辦完全中學，黨支部直到1978年6月撤銷。1980年8月，學校畀咗廣州市教育局睇實，直到1999年8月畀返海珠區教育局。
2001年秋，由於海珠區調整同整合教育資源，學校降級成初中三年辦嘅中學。2005年升級成廣州市一級學校。
2013年4月8號，海珠區教育部門為咗整合當地嘅教育資源同擴大優質教育資源嘅輻射範圍，將呢間學校同綠翠中學合併成綠翠現代實驗學校。
廣州市第47中學

廣州市第47中學係中國廣東廣州嘅初中三年全日制中學，1963年開辦，有6個校區，都喺天河區入面。
佢曾經喺1963年秋到2017年暑假前，係廣東省第一批國家級示範高中。

校服色
廣州市第卌七中學嘅校服，喺2015年1月23號影。
呢間學校（匯景實驗學校）嘅主要校服顏色係　　　呢種。
之前係用過呢啲色：
（1992年9月——2018年9月）

歷史
呢間學校喺1963年7月之前，係間石牌小學嘅配套中學。
1963年7月，佢哋就將初中班入面嗰100幾位學生搬到廣州市種苗公司（而家已經拆咗）嘅獵德孵化場度搞教學任務。就係噉，廣州市教育局就將呢間學校改咗名嗌「廣州市第卌七中學」而新出咗一間學校出嚟。
1964年7月又搬到沙河嘅瘦狗嶺嗰度，由廣州市教育局重改咗名嗌「廣州市第五十一中學」。不過「廣州市第五十一中學」嘅名好景唔長，因為1965年嗰陣，校長俾政府捉咗去監倉，搞到51中就一直冇出現過喺廣州入面。甚至間學校重搬咗嚟五山地區嘅雞籠崗嗰度，學校名就變咗「廣州市第卌七中學」重一直用到而家。
1968年開始搞高中。而學校之前係廣州市教育局嚟睺實，到咗1975年又畀返郊區教育局（1990年撤銷咗）嚟睺實。喺1985年9月甚至重畀咗天河區教育局嚟睺實，而時隔半年就俾天河區政府話咗係區嘅重點中學。
1995年4月，學校喺定咗係廣東省一級學校。
2001年俾廣州市政府話咗係中國國家級示範高中。
2002年，呢間學校重攞咗「廣州市綠色學校」嘅稱號返嚟。
2017年3月12號，由於廣州市教育部門確定廣州中學喺同年9月1號開辦，期間亦將呢間學校嘅高中部合併，屆時呢間學校嘅高中部亦成為歷史。同年8月25號，由於廣州中學正式掛牌成立，呢間學校亦降級成初中三年全日制學校。
廣州市第3中學實驗學校

2021年，廣州市第3中學教育集團成立，卅七中加入呢個集團同埋改名作「廣州市第3中學實驗學校」。
廣州市第44中學

廣州市第44中學係中國廣東廣州嘅全日制中學，1963年12月27號成立，2018年5月16號宣佈同113中合併而消失，有兩個校區，都喺天河區員村入面。

校服色
呢間學校嘅校服色係　　品種。

史
1963年12月27號：學校創辦。
2006年1月：將廣州市天華中學併入呢間學校。
2010年：評做廣東省高中教學水平優秀學校。
2018年5月16號：因天河區教育部門宣佈整合教育資源，呢間學校正式同113中合併。
廣州市第4中學

廣州市第四中學（高中部）正門，喺2014年6月16號影。
廣州市第4中學係中國廣東廣州嘅中學，1917年創辦，有兩個校區。亦係中華人民共和國成立後嘅第一批公立中學。

校服色
短袖
衫：　　相間。領　帶　邊，有領冇紐扣；正面有個　嘅雀仔樣，左右對稱。
褲：純　，喺右邊褲腳有　嘅「4」字撈稿響度。
長袖
衫：　　相間。領純　，袖口　帶兩條　線；袖近上關節位同正返面都有　嘅雀仔樣，左右對稱。
褲：純
風褸
相間。領純　，袖近上關節位同正返面都有　嘅雀仔樣，左右對稱。

校區
分別喺荔灣區嘅西華路嘅聚賢坊同埋新世界花園入面。呢間喺學校成立之前，
初中部：
達德校區：康王中路113號（舊時帶河路口）
新世界校區：芳村芳興路36號
高中部：
康王北路嘅東邊，蘆荻街嘅北邊，太保直街同蟠虬街嘅南邊，居心里嘅西南邊之間嘅位。

史
1917年：廣州市第四中學喺之前嘅西禪寺地區度起咗間廣州模範學堂。
1933年：香港實業家袁苞先生辦咗間廣州市立第五十一小學。
1945年：日本仔投咗降之後，國民政府喺呢度起咗間廣州市立師範學校。
1950年：廣州市教育部將嗰陣嘅聚賢中學、導正中學、珠海中學、堅如中學四間學校合埋一齊，嗌咗「廣州市第四中學」嘅名。
1995年8月：學校升級到廣州市一級學校
2002年1月：學校升級到廣東省一級學校
2009年7月：同廣州市第卅二中學、廣州市達德中學合併。
2009年12月：學校俾人定咗係廣東省國家級示範性普通高中。
子情節

子情節（subplot）喺敘事學上係指情節當中嘅一個自成一串嘅子部份，子情節可能喺時間上、地點上或者主題上同主情節有關係。子情節好多時同配角有關，亦即係同主角或者對立角色以外嘅人有關。
子宮頸癌

子宮頸癌係常見嘅婦女癌，以25歲到45歲嘅婦女最為常見。最近[咩時候？]嘅科學發現指出 human papillomavirus（HPV）係呢種癌症嘅罪魁禍首。

子宮頸
子宮頸係喺子宮嘅下半部一個較窄嘅部份，直通到陰道。佢嘅功能係阻止陰道嘅微生物同空氣進入子宮，亦可以抵擋性交時受到嘅刺激所引起嘅炎症反應。

成因症狀
子宮頸嘅細胞可能因為長期受到刺激或感染，而發生炎症反應，細胞異常增生就有可能轉變為早期嘅子宮頸癌。一般患者係無症狀。大部份最常見嘅子宮頸癌嘅症狀係性交後出血，陰道不正常嘅出血，以及有惡臭嘅陰道分泌物。

出名患者
香港著名樂壇天后梅艷芳就係因為子宮頸癌而死嘅。
子數列

子數列（Subsequence）係一條數列，佢係喺一條數列入面，抽啲數出嚟，再組成一條新嘅數列，咁就叫一條佢嘅子數列。
子數列好有用，因為佢可以幫助研究一條數列會唔會趨向一點。喺數學分析上面，有重要嘅影響。
子數列同增減數列嘅關係可以睇保西奴-華實斯定理。

定義
假設有一條數列。可以喺入面抽特定嘅項組成新嘅子數列，。
因為，係自然數，而且佢係隨住項數增加而增加，所以佢嘅子數列，都會隨住項數增加而增加。
注意：子數列嘅次序係必須跟主數列嘅次序。
例子
，只係抽雙數項出嚟，就會有子數列。。

性質
子數列有幾個好重要嘅定理。

定理一
如果係趨向一點，咁佢嘅子數列都係趨向。
證明
比任何，根據定理得知，會有一個自然數，所對應嘅第項符合，。
根據子數列嘅定義，佢都會所對應嘅第項符合，。
因此，子數列都係趨向。

定理二
假設係一條實數列，咁以下三句說話係一樣意思：
唔趨向呢點。
會存在一個會令到任何，存在一個第項，符合，令到。
會存在一個同埋一個嘅子數列，令到所有嘅符合，。
子彈

俄製M43子彈。
子彈係指用喺槍、炮，發射拋射物體（Projectile）嘅消耗品。
現代嘅子彈通常由以下各部份組成：彈頭、彈殼、火藥、同埋底火。
彈頭 - 實際射向目標嘅物件
彈殼 - 裝載住所有部件嘅外瞉
火藥 - 提供將彈頭射出去嘅動力嘅化學物品
底火 - 引燃火藥嘅部件
彈頭(bullet)經常俾人錯誤用嚟指一整粒子彈（cartridge）。

工作原理
彈殼喺各個方向緊貼住槍膛（除咗槍管）。當撞針撞擊底火，底火嘅化合物「爆燃」（迅速燃燒而唔係爆炸）。燃燒嘅氣體透過一個窿仔點燃彈殼裏面嘅火藥。
火藥燃燒產生大量氣體。呢啲氣體產生相當大嘅壓力並且推動彈頭嘅底部。由於槍管方向嘅阻力最細，所以壓力會將彈頭推出槍管。彈頭離開槍管之後，槍膛壓力下降到同大氣壓差唔多嘅水平。已因受熱而擴張咗嘅彈殼，逐漸縮細至原來尺寸，以便將彈殼從槍膛退出。

彈殼
目前嚟講，銅係最常用嘅材料。鋁同鐵都有，不過少好多。
彈殼依照同彈頭接合處有無向內收縮而分為「瓶頸式」（bottle neck）同「直壁式」（straight wall）。
依照尾端底板嘅形狀分為五種形式，有「縮緣式」（Rebated）、「無緣式」（Rimless）、「半凸緣式」（Semi-rimmed）、「凸緣式」（Rimmed）以及「帶式」（Belted）。所謂凸緣、無緣或者縮緣係指彈殼底板嘅直徑同彈殼直徑之間嘅關係，以縮緣式（Rebated）底板為例，底板邊緣直徑明顯細過彈殼主體直徑；無緣式（Rimless）底板邊緣直徑同彈殼主體直徑相同或極之相近，底板同彈殼主體之間有一條凹入去嘅退殼槽；半凸緣式（Semi-rimmed）底板邊緣直徑明顯大過彈殼主體直徑，不過仍然有退殼槽；凸緣式（Rimmed）底板邊緣直徑明顯大於彈殼主體直徑，而且無退殼槽；帶式（Belted）除咗有類似無緣式底板嘅底部外，退殼槽前重有一條帶狀環。

史
基本上有槍就有彈。有關應用子彈嘅西方歷史記載可以追朔到十四、十五世紀。當年所謂嘅「子彈」係一粒鉛彈同埋份量夠發射一次嘅黑火藥包喺紙造嘅圓筒裏面。呢種「子彈」用喺「前膛裝彈式滑膛槍」（Muzzel-loader）。裝呢尐子彈入支槍嘅時候，射手需要先咬開紙筒嘅另一端，將裏面嘅火藥由槍管倒入槍膛入面，再將粒鉛彈塞入槍管，然後用一條竿將鉛彈推到入槍膛並且壓實尐火藥，跟住將支槍嘅撞鎚拉後，再將少少火藥倒喺撞鎚會打落去嘅碟仔度。開槍嘅時候，射手拉個扳機釋放撞鎚，撞鎚上面有一粒打火石，打落碟仔上面嘅火藥，碟仔上面嘅火藥爆燃，燃燒嘅氣體由碟仔旁邊一個窿仔進入槍膛、點着裏面嘅火藥，裏面嘅火藥燃燒、產生大量氣體同壓力，將鉛彈推出槍管。如果重需要開第二槍，上面嘅裝彈同開槍程序就要重新再做一次。
到咗約莫十八世紀，開始出現用一粒銅杯仔裝住起爆用嘅火藥，用嚟取代打火石。當撞鎚打落槍身旁邊一個有窿嘅柱體，銅杯仔裏面嘅火藥撞擊柱體而爆，燃燒嘅氣體會點着槍膛裏面嘅火藥。

紙殼子彈
Chassepot 紙殼子彈（1866）
之後，瑞士人Jean Samuel Pauly同法國人François Prélat喺法國巴黎製造第一粒包含彈頭、起爆藥、火藥、同彈殼嘅子彈。子彈由槍膛後面裝入，並且由槍裏面一支撞針擊發 Pauly made an improved version, protected by a patent, on 29 September 1812.。

金屬殼子彈
由左至右：.577 Snider (1867)、.577/450 Martini-Henry (1871)、.577/450 Martini-Henry（後期型）、.303 British Mk VII SAA Ball。
法陸軍Fusil Gras mle 1874
8 mm Lebel（1886）
A variety of common pistol cartridges. 由左至右：.22 LR、.22 WMR、5.7×28mm、.25 ACP、7.62×25mm Tokarev、.32 ACP、.380 ACP、9×19mm Parabellum、.357 SIG、.40 S&W、.45 GAP、.45 ACP、.38 Special、.357 Magnum、45 Colt
法國人Louis-Nicolas Flobert喺1845年發明第一種邊緣底火子彈。但呢種子彈無火藥，純粹靠底火嘅起爆藥將彈頭推出。
1857年，Flobert嘅子彈衍生出.22 Short。史密夫威爾信公司設計並製造咗發射.22 Short嘅Smith and Wesson Model 1轉輪手槍。
到咗1866年，美國人Hiram Berdan發明第一種中放置喺子彈底板中心嘅底火（US patent 53388），於是產生咗中心底火子彈。

無殼子彈
4.73×33mm 無殼子彈，用喺Heckler & Koch G11步槍度。
1989年，德國軍火製造商Heckler & Koch為研究佢哋嘅G11突擊步槍，曾經試過研究一種4.73×33mm正方形無殼子彈，但未能取得成果。

三角型子彈
睇埋：en:Dardick tround
「Tround」（ 「Triangular Round」）係一種由美國人David Dardick喺1958年設計出嚟嘅三角型子彈，用喺佢設計嘅Dardick 1100同Dardick 1500兩款手槍度。

霰彈
左邊：8號霰彈鉛丸（法文：plombs）；右邊：Brenneke金屬彈（法文：balle）
霰彈係一種為咗一次過發射好多粒彈頭而造出嚟嘅子彈。霰彈嘅口徑通常講「基柱」（Gauge），1「基柱」等於一個一磅重嘅鉛球嘅直徑。常見嘅霰彈口徑係12基柱，即係等於一個1/12磅鉛球嘅直徑。少數霰彈會用英寸表示佢嘅直徑，例如.410英寸霰彈。
子彔

子彔，祭名武庚，係商王子受，即紂王個仔，所以金文寫王子彔。王子彔，即係王嘅仔，而佢個名叫彔咁解。後世同個彔字加示符，所以又叫祿，或者美稱祿父。
周國武王姬發東征伐商，但重未平服到商民。所以就安排子彔睇住商民，而姬發又派佢啲細佬監視，即係三監。子彔響姬發死後，聯埋姬發三個細佬叛變，即係後世叫嘅三監之亂。結果畀周公姬旦掃平，而子彔首先向東走，去商屬國，但又畀姬旦打到來。結果北走，去到另一個商屬國匽。最後召公姬奭又打到來。子彔下落不明。
子托

子托（？—前1102年？），尊號文丁，係商朝第廿九任君主（一說第三十任），係武乙瞿個仔、帝乙羨個老豆，大約響前1112年－前1102年在位。
富蘊可哥托海機場

富蘊可哥托海機場（粵音：fu3 wan3 ho2 go1 tok3 hoi2 gei1 coeng4）係喺中國新疆嘅一個機場，喺2015年嗰陣起好兼且開放畀人用嚟搭飛機。
富蘊

富蘊係中國新疆伊犁阿勒泰地區一個縣，人口8萬。
富裕

富裕縣，中國黑龍江齊齊哈爾嘅縣，縣名轉音自縣內嘅烏裕爾河。
富裕鎮，富裕縣府所在嘅鎮。
富裕小輪，香港一間小輪公司。
富蘭克林

班哲文富蘭克林（英文：Benjamin Franklin，1706年1月17號—1790年4月17號）係美國政治人同科學家。政治成就方面，佢有份參與起草《獨立宣言》、《1783年巴黎條約》同《美國憲法》，亦做過賓夕凡尼亞州州長同頭一任郵政局長。科學成就方面，佢主要研究電，發明咗避雷針，其他發明包括雙光鏡同富蘭克林壁爐。
富蘭克林查韋斯

富蘭克林查韋斯（葡文：Franklin Chaves，1908年2月10號—1992年12月20號）係巴西政治人同企業家，喺巴西塞阿拉州嘅福塔雷薩出世。佢喺1966年間做塞阿拉州州長，喺1966年到1967年間做塞阿拉州立法會議長。
查韋斯1992年12月20號喺福塔雷薩死咗，終年84歲。
山口武士

山口武士（1979年6月10號—）係日本足球員，司職中場，效力過鹿島鹿角，大分三神，索尼仙台，及熊本羅亞素。
山口理惠

山口理惠 ，係日本嘅一個配音員，出名嘅配音作品有元素獵人。

配音作品一覽
呢個表唔完整，歡迎加料。
山口智

山口智（1978年4月17號—）係日本足球員，司職後衞，曾經喺2009年爲日本足球代表隊出場2次。
山口真弓

山口真弓（1975年5月12號—）係日本一個配音員，出名嘅配音作品有數碼暴龍。

配音作品一覽
呢個表唔完整，歡迎加料。
山口由里子

山口由里子，係日本嘅一個配音員，出名嘅配音作品有新世紀福音戰士。

配音作品一覽
呢個表唔完整，歡迎加料。